ུག་པ་དང་།  རྣམ་པ་ཀུན་མངོན་པར་རྫོགས་པར་རྟོགས་པས་རྟོགས་པར་བྱེད་པ་དང་།  རྩེ་མོའི་མངོན་པར་རྟོགས་པས་སེམས་པ་དང་།  མཐར་གྱིས་པའི་མངོན་པར་རྟོགས་པས་འཇལ་བ་དང་།  སྐད་ཅིག་མའི་མངོན་པར་རྟོགས་པས་ཉེ་བར་རྟོགས་པར་འགྱུར་བ་དང་།  ཆོས་ཀྱི་སྐུར་མངོན་པར་རྫོགས་པར་བྱང་ཆུབ་པས་ཀྱང་བསྒོམ་པར་འགྱུར་བ་དེའི་ཚེ་བྱང་ཆུབ་སེམས་དཔའ་འདི་ལ་ཆོས་ཀྱི་སྐུའི་ཡོན་ཏན་དང་།  ལོངས་སྤྱོད་རྫོགས་པའི་སྐུའི་མཚན་ཉིད་ཀྱི་སངས་རྒྱས་ཀྱི་ཞིང་དང་།  སྤྲུལ་པའི་སྐུ་རང་གི་ངོ་བོ་སངས་རྒྱས་ཀྱི་ཆོས་བླ་ན་མེད་པ་འཕྲིན་ལས་དང་བཅས་པ་ཡོངས་སུ་རྫོགས་པ་རྙེད་དཀའ་བར་མི་འགྱུར་བས་ཞེས་བྱ་བ་ནི་ཚིག་དོན་ཡིན་ནོ།  ། ཞེས་གསུངས།  དོན་ནི།  རྒྱུ་འབྲས་དོན་གྱི་རིམ་པའི་དབང་དུ་བྱས་ན།  དང་པོར་གཞི་ཤེས་བཤད་རིགས་ཏེ།  རྒྱན་གྱི་ཆེད་དུ་བྱ་བའི་གདུལ་བྱས་སེམས་བསྐྱེད་སོགས་ཆོས་བཅུ་མངོན་སུམ་དུ་རྟོགས་པའི་རྣམ་མཁྱེན་རང་རྒྱུད་ལ་སྐྱེད་144 ག་༦༨་བ་༤་བསྐྱེད།  ཀ་༨༦་ན་༤་སྐྱེད།  ཏ་༥༨་ན་༤་བསྐྱེད། པ་ལ་ཐེག་པ་གསུམ་གྱི་ལམ་ཤེས་པའི་ལམ་ཤེས་ཐོབ་པ་སྔོན་དུ་འགྲོ་དགོས།  དེ་ལ་མི་རྟག་སོགས་བཅུ་དྲུག་རྟོགས་པའི་སྐྱེས་བུ་འབྲིང་དང་ཐུན་མོང་བའི་ ག་༦༨་བ་༥་པའི།  པ་༦༨་བ་༥་པའི།  ཀ་༨༦་ན་༦་བའི།  ཏ་༥༨་ན་༤་བའི། བསམ་པ་སྦྱོང་བ་སྔོན་དུ་འགྲོ་དགོས་པའི་ཕྱིར།  འདིར་ནི་བཤད་པའི་རིམ་པའི་དབང་དུ་བྱས་ནས་དང་པོར་རྣམ་མཁྱེན་བཤད་པ་ཡིན།  རྒྱན་གྱི་ཆེད་དུ་བྱ་བའི་གདུལ་བྱས་འབྲས་བུ་རྣམ་མཁྱེན་གྱི་ཕན་ཡོན་མཐོང་ནས་ལམ་ཉམས་སུ་ལེན་པ་ལ་སྤྲོ་བ་བསྐྱེད་པར་བྱ་བའི་ཕྱིར་དུ་དང་པོར་རྣམ་མཁྱེན་བཤད་པ་ཡིན་པའི་ཕྱིར།  དཔེར་ན།  ཚོང་པས་ ག་༦༨་བ་༦་བས།  པ་༦༨་བ་༦་བས།  ཀ་༨༦་ན་༦་པས།  ཏ་༥༨་ན་༥་བས། ཚོང་གི་ཁེ་ཕོག་མཐོང་ནས་ཚོང་ལ་འཇུག་པ་དང་།  ཞིང་པས་ལོ་ཏོག་གི་ཕན་ཡོན་མཐོང་ནས་སོ་ནམ་ལ་འཇུག་པ་བཞིན་ནོ།  ། མཁྱེན་གསུམ་དང་སྦྱོར་བཞིའི་རིམ་པ་ཡང་བཤད་པའི་རིམས་པའི་དབང་དུ་བྱས་ཏེ།  རྒྱུ་འབྲས་དོན་གྱི་རིམ་པ་ལྟར་ན།  དང་པོར་སྦྱོར་བཞི་འཆད་དགོས་པའི་ཕྱིར་ཏེ།  མཁྱེན་གསུམ་ཐོབ་པ་ལ་སྦྱོར་བཞི་ཐོབ་པ་སྔོན་དུ་འགྲོ་དགོས་པའི་ཕྱིར།  འོ་ན།  དངོས་པོ་བརྒྱད་པོ་དེ་གང་ཞེ་ན།  སེམས་བསྐྱེད་སོགས་ཆོས་བཅུ་མངོན་སུམ་དུ་རྟོགས་པ་མཐར་ཕྱིན་པའི་ཡེ་ཤེས།  རྣམ་མཁྱེན་གྱི་མཚན་ཉིད།  དབྱེ་ན།  ཤེས་བྱའི་རྣམ་པ་མ་ལུས་པར་མཁྱེན་པའི་ལྡོག་ཆ་ནས་ཕྱེ་བའི་རྣམ་མཁྱེན་དང་།  རྒྱུ་འབྲས་གཙོ་བོའི་ཆོས་བཅུ་མངོན་སུམ་དུ་རྟོགས་པའི་ལྡོག་ཆ་ནས་ཕྱེ་བའི་རྣམ་མཁྱེན་གཉིས་སུ་ཡོད༑  ས་མཚམས་སངས་རྒྱས་ཀྱི་ས་ཁོ་ནར་ཡོད།  རང་རྒྱུད་ལྡན་གྱི་གང་ཟག་གི་རྒྱུད་ཀྱི་སྟོང་ཉིད་མངོན་སུམ་དུ་རྟོགས་པའི་ཤེས་རབ་ཀྱིས་ཟིན་པའི་ཐེག་ཆེན་འཕགས་པའི་མཁྱེན་པ་དེ།  ལམ་ཤེས་ཀྱི་མཚན་ཉིད།  དབྱེ་ན།  ཉན་ཐོས་ཀྱི་ལམ་ཤེས་པའི་ལམ་ཤེས།  རང་རྒྱལ་གྱི་ལམ་ཤེས་པའི་ལམ་ཤེས།  བྱང་སེམས་ཀྱི་ལམ་ཤེས་པའི་ལམ་ཤེས་དང་གསུམ༑  ས་མཚམས་ཐེག་ཆེན་གྱི་མཐོང་ལམ་ནས་སངས་རྒྱས་ཀྱི་སའི་བར་དུ་ཡོད།  ཐེག་དམན་གྱི་རྟོགས་རིགས་སུ་གནས་པའི་འཕགས་རྒྱུད་ཀྱི་མཁྱེན་པ།  གཞི་ཤེས་ཀྱི་མཚན་ཉིད།  དབྱེ་ན།  མི་མཐུན་ཕྱོགས་ཀྱི་གཞི་ཤེས་དང་།  གཉེན་པོ་ཕྱོགས་ཀྱི་གཞི་ཤེས་གཉིས་སུ་ཡོད།  ས་མཚམས་འཕགས་པ་མཐའ་དག་གི་རྒྱུད་ལ་ཡོད།  མཁྱེན་གསུམ་གྱི་རྣམ་པ་སྒོམ་པའི་ཤེས་རབ་ཀྱིས་ཟིན་པའི་སེམས་དཔའི་རྣལ་འབྱོར།  རྣམ་རྫོགས་སྦྱོར་བའི་མཚན་ཉིད།  དབྱེ་ན།  བརྒྱ་བདུན་ཅུ་རྩ་གསུམ་ཡོད།  ས་མཚམས་ཐེག་ཆེན་གྱི་ཚོགས་ལམ་ནས་རྒྱུན་མཐའི་བར་དུ་ཡོད།  མཁྱེན་གསུམ་བསྡུས་སྒོམ་ཐེག་ཆེན་གྱི་ཚོགས་ལམ་ལས་རབ་ཏུ་གྱུར་པའི་ཤེས་རབ་ཀྱིས་ཟིན་པའི་སེམས་དཔའི་རྣལ་འབྱོར།  རྩེ་སྦྱོར་གྱི་མཚན་ཉིད།  དབྱེ་ན།  བཞི་ཡོད། 145 ག་༦༩་ན་༦་བཞི་ཡོད།  མཁྱེན་གསུམ།  ཏ་༥༨་བ་༥་བཞི་ཡོད།  མཁྱེན་གསུམ།  ཀ་༨༧་ན་༢་ས་མཚམས་ཐེག་ཆེན་གྱི་སྦྱོར་ལམ་དྲོད་ནས་རྒྱུན་མཐའི་བར་དུ་ཡོད། མཁྱེན་གསུམ་གྱི་རྣམ་པ་ལ་བརྟན་པ་ཐོབ་དོན་དུ་མཁྱེན་གསུམ་གྱི་རྣམ་པ་རིམ་གྱིས་སྒོམ་པའི་ཤེས་རབ་ཀྱིས་ཟིན་པའི་སེམས་དཔའི་རྣལ་འབྱོར་གང་ཞིག། རྒྱུན་མཐའི་སྔ་ལོགས་ཚུན་ཆད་ཀྱིས་བསྡུས་པ།  མཐར་གྱིས་སྦྱོར་བའི་མཚན་ཉིད།  དབྱེ་ན།  བཅུ་གསུམ་ཡོད།  ས་མཚམས་ཐེག་ཆེན་གྱི་ཚོགས་ལམ་ནས་རྒྱུན་མཐའི་སྔ་ལོགས་ཀྱི་བར་དུ་ཡོད།  བྱ་རྫོགས་ཀྱི་སྐད་ཅིག་མའི་ཐུང་མཐའ་གཅིག་ལ་མཁྱེན་གསུམ་གྱི་རྣམ་པ་བརྒྱ་བདུན་ཅུ་རྩ་གསུམ་དངོས་ཡུལ་དུ་བྱེད་པའི་ནུས་པ་ཐོབ་པའི་སེམས་དཔའི་རྣལ་འབྱོར་མཐར་ཐུག། སྐད་ཅིག་སྦྱོར་གྱི་མཚན་ཉིད༑  དབྱེ་ན་བཞི་ཡོད།  ས་མཚམས་རྒྱུན་མཐའ་ཁོ་ནར་ཡོད།  མཁྱེན་གསུམ་གྱི་རྣམ་པ་སྒོམ་སྟོབས་ཀྱིས་ཐོབ་པའི་འབྲས་བུ་མཐར་ཐུག། འབྲས་བུ་ཆོས་སྐུའི་མཚན་ཉིད།  དབྱེ་ན་བཞི་ཡོད།  ས་མཚམས་སངས་རྒྱས་ཀྱི་ས་ཁོ་ནར་ཡོད།  འོ་ན།  དངོས་པོ་བརྒྱད་པོ་དེ་མཚོན་བྱེད་ཀྱི་ཆོས་བདུན་ཅུ་པོ་དེ་གང་ཞེ་ན།  རྣམ་མཁྱེན་མཚོན་བྱེད་ཀྱི་ཆོས་ལ་བཅུ་ཡོད་དེ།  སེམས་བསྐྱེད།  གདམས་ངག། ཐེག་ཆེན་གྱི་སྦྱོར་ལམ།  སྒྲུབ་པའི་རྟེན་རང་བཞིན་གནས་རིགས།  སྒྲུབ་པའི་དམིགས་པ།  སྒྲུབ་པའི་ཆེད་དུ་བྱ་བ།  གོ་སྒྲུབ།  འཇུག་སྒྲུབ།  ཚོགས་སྒྲུབ།  ངེས་འབྱུང་སྒྲུབ་པ་རྣམས་སུ་ཡོད་པའི་ཕྱིར།  ལམ་ཤེས་མཚོན་བྱེད་ཀྱི་ཆོས་ལ་བཅུ་གཅིག་ཡོད་དེ།  ལམ་ཤེས་ཀྱི་ཡན་ལག། ཉན་ཐོས་ཀྱི་ལམ་ཤེས་པའི་ལམ་ཤེས།  རང་རྒྱལ་གྱི་ལམ་ཤེས་པའི་ལམ་ཤེས།  ཐེག་ཆེན་གྱི་མཐོང་ལམ།  ཐེག་ཆེན་གྱི་སྒོམ་ལམ་གྱི་བྱེད་པ།  མོས་པ་སྒོམ་ལམ།  མོས་པའི་ཕན་ཡོན།  བསྔོ་བ་སྒོམ་ལམ།  རྗེས་སུ་ཡི་རང་སྒོམ་ལམ།  སྒྲུབ་པ་སྒོམ་ལམ།  རྣམ་དག་སྒོམ་ལམ་རྣམས་སུ་ཡོད་པའི་ཕྱིར།  གཞི་ཤེས་མཚོན་བྱེད་ཀྱི་ཆོས་ལ་དགུ་ཡོད་དེ།  ཤེས་པས་སྲིད་ལ་མི་གནས་པའི་ལམ་ཤེས།  སྙིང་རྗེས་ཞི་ལ་མི་གནས་པའི་ལམ་ཤེས།  འབྲས་ཡུམ་ལ་རིང་བའི་གཞི་ཤེས༑  དེ་ལ་ཉེ་བའི་གཞི་ཤེས།  མི་མཐུན་ཕྱོགས་ཀྱི་གཞི་ཤེས།  གཉེན་པོའི་ཕྱོགས་ཀྱི་གཞི་ཤེས།  གཞི་ཤེས་ཀྱི་སྦྱོར་བ།  གཞི་ཤེས་སྦྱོར་བའི་མཉམ་ཉིད།  ཉན་ཐོས་ཀྱི་རྟོགས་རིགས་སུ་གནས་པའི་མཐོང་ལམ་རྣམས་སུ་ཡོད་པའི་ཕྱིར།  རྣམ་རྫོགས་སྦྱོར་བ་མཚོན་བྱེད་ཀྱི་ཆོས་ལ་བཅུ་གཅིག་ཡོད་དེ།  རྣམ་རྫོགས་སྦྱོར་བའི་བསྒོམ་བྱའི་རྣམ་པ།  སྦྱོར་བ།  སྦྱོར་བའི་ཡོན་ཏན།  སྦྱོར་བའི་སྐྱོན།  སྦྱོར་བའི་མཚན་ཉིད།  ཐེག་ཆེན་གྱི་ཐར་པ་ཆ་མཐུན།  ཐེག་ཆེན་གྱི་ངེས་འབྱེད་ཆ་མཐུན།  ཕྱིར་མི་ལྡོག་པའི་རྟགས།  སྲིད་ཞི་མཉམ་ཉིད་ཀྱི་སྦྱོར་བ།  ཞིང་དག་སྦྱོར་བ།  ཐབས་མཁས་སྦྱོར་བ་རྣམས་སུ་ཡོད་པའི་ཕྱིར།  ཟློས་སྤོང་།
ཟློས་སྤོང་།

རྩེ་སྦྱོར་མཚོན་བྱེད་ཀྱི་ཆོས་ལ་བརྒྱད་དུ་ཡོད་དེ།  རྟགས་བཅུ་གཉིས་པོ་དང་ལྡན་པའི་རྩེ་སྦྱོར།  བསོད་ནམས་རྣམ་པར་འཕེལ་བའི་རྩེ་སྦྱོར།  བརྟན་པའི་རྩེ་སྦྱོར།  སེམས་ཀུན་ཏུ་གནས་པའི་རྩེ་སྦྱོར།  མཐོང་ལམ་རྩེ་སྦྱོར།  སྒོམ་ལམ་རྩེ་སྦྱོར།  བར་ཆད་མེད་པའི་རྩེ་སྦྱོར།  བསལ་བྱ་ལོག་སྒྲུབ་དང་བཅས་པ་རྣམས་སུ་ཡོད་པའི་ཕྱིར།  མཐར་གྱིས་སྦྱོར་བ་མཚོན་བྱེད་ཀྱི་ཆོས་ལ་བཅུ་གསུམ་དུ་ཡོད་དེ།  དེ་ལ་ཕར་ཕྱིན་དྲུག་གི་མཐར་གྱིས་སྦྱོར་བ་དྲུག། རྗེས་དྲན་དྲུག་གི་དེ་དྲུག། དངོས་མེད་ངོ་བོ་ཉིད་ཀྱི་དེ་དང་བཅུ་གསུམ་ཡོད་པའི་ཕྱིར།  སྐད་ཅིག་སྦྱོར་མཚོན་བྱེད་ཀྱི་ཆོས་ལ་བཞི་ཡོད་དེ།  དེ་ལ་རྣམ་པར་སྨིན་པ་མ་ཡིན་པའི་སྐད་ཅིག་སྦྱོར་དང་།  རྣམ་པར་སྨིན་པའི་སྐད་ཅིག་སྦྱོར་དང་།  མཚན་ཉིད་མེད་པའི་སྐད་ཅིག་སྦྱོར་དང་།  གཉིས་སུ་མེད་པའི་སྐད་ཅིག་སྦྱོར་དང་བཞི་ཡོད་པའི་ཕྱིར༑  འབྲས་བུ་ཆོས་སྐུ་མཚོན་བྱེད་ཀྱི་ཆོས་ལ་བཞི་ཡོད་དེ།  དེ་ལ་ངོ་བོ་ཉིད་སྐུ།  ལོངས་སྐུ། སྤྲུལ་སྐུ།  ཡེ་ཤེས་ཆོས་སྐུ་མཛད་པ་འཕྲིན་ལས་དང་བཅས་པ་རྣམས་སུ་ཡོད་པའི་ཕྱིར།  འདི་དག་གི་མཚན་ཉིད་དང་།  དབྱེ་བ་སོགས་རྒྱས་པར་འོག་ཏུ་རང་རང་གི་སྐབས་སུ་འཆད་དོ།  ། འདི་དག་གིས་ཟློས་པ་སྤོང་བ་ལ་འཕགས་པའི་ལུགས་དང་།  སློབ་དཔོན་གྱི་ལུགས་གཉིས་ལས།  སློབ་དཔོན་གྱི་བཞེད་པ་ནི་སྐབས་བཞི་པར་འཆད་ལ།  འཕགས་པ་ལྟར་ན་སྒྲུབ་པ་དང་།  སྦྱོར་བ་དང་།  གང་ཟག་དང་།  རྟོག་པ་དང་།  སྒོམ་ལམ་དང་།  མཐོང་ལམ་དང་།  སྦྱོར་ལམ་ལ་ཟློས་པ་སྤང་བའོ།  ། དང་པོ་ནི།  གདམས་ངག་གི་སྐབས་སུ་སྒྲུབ་དང་།  ཞེས་དང་།  སྒྲུབ་པ་བཞི་རྣམས་ཟློས་པར་འགྱུར་ཏེ།  སྒྲུབ་པ་ཁྱད་པར་མེད་པ་ཡང་ཡང་བསྟན་པའི་ཕྱིར་རོ་ཞེ་ན། སྐྱོན་མེད་དེ།  དང་པོ་དེ་གདམས་ངག་གི་བརྗོད་བྱའི་ཆ་ནས་ཡིན་ལ།  གཉིས་པ་དེ་སྒྲུབ་པ་རང་གི་ངོ་བོ་དང་།  དབྱེ་བ་བསྟན་པ་ཡིན་པའི་ཕྱིར།  གཉིས་པ་ནི།  གཞི་ཤེས་ཀྱི་སྦྱོར་བ་དང་།  རྣམ་ཀུན་གྱི་སྦྱོར་བ་གཉིས་ཡང་ཟློས་པར་འགྱུར་རོ་ཞེ་ན།  སྐྱོན་མེད་དེ།  དང་པོ་དེ་གཞི་གང་ཟག་བདག་གི་སྐྱེ་མེད་དུ་རྟོགས་ནས་སྒོམ་པ་ཉེ་རིང་གི་སྦྱོར་བ་ཟློག་ནས་འཕེན་བྱེད་ཡིན་ལ།  གཉིས་པ་སྐྱེ་མེད་གསུམ་ག་བསྡུས་ནས་བསྒོམ་148 ག་༧༠་བ་༡་བསྒོམ།  པ་༧༠་བ་༡་བསྒོམ།  ཀ་༨༨་བ་༢་སྒོམ།  ཏ་༥༩་བ་༥་བསྒོམ། པ་ཡིན་པའི་ཕྱིར།  གསུམ་པ་ནི།  སྐབས་དང་པོར་གང་ཟག་ཉི་ཤུ་བཤད་པ་དང་།  གཉིས་པར།  མོག་མོག་པོར་བྱེད་ལ་སོགས་དང་།  ། ཞེས་དང་།  རྟེན་གྱི་བསེ་རུ་ལྟ་བུའི་ལམ།  ། ཞེས་དང་།  སྐབས་བཞི་པར།  སངས་རྒྱས་རྣམས་ལ་ལྷག་པར་བྱས།  ། ཞེས་དང་།  སློབ་པ་ཕྱིར་མི་ལྡོག་པའི་ཚོགས།  ། ཞེས་གསུངས་པ་རྣམས་ཟློས་པར་འགྱུར་རོ་ཞེ་ན།  སྐྱོན་མེད་དེ།  དང་པོ་དེ་དཀོན་མཆོག་གསུམ་བཤད་པའི་སྐབས་ཀྱི་དགེ་འདུན་དཀོན་མཆོག་ཡིན་ལ།  གཉིས་པ་དེ།  ལམ་ཤེས་སྐྱེ་བའི་རྟེན་དང་།  གསུམ་པ་དེ།  རང་རྒྱལ་གྱི་ལམ་གྱི་རྟེན་གྱི་གང་ཟག་དང་།  བཞི་པ་དེ།  ཡུམ་ཉན་པའི་སྣོད་རུང་གི་གང་ཟག་དང་།  ལྔ་པ་དེ།  ཕྱིར་མི་ལྡོག་པའི་རྟེན་ངོས་གཟུང་ ག་༧༠་བ་༤་བཟུང་།  པ་༧༠་བ་༤་བཟུང་།  ཀ་༨༨་བ་༥་གཟུང་།  ཏ་༥༩་བ་༧་བཟུང་། བར་བྱ་བའི་ཆེད་ཡིན་པའི་ཕྱིར།  ¡¡བཞི་པ་ལ།  སྐབས་དང་པོར་སྦྱོར་ལམ་གྱི་རྟོག་པ་བཞི་བསྟན་པ་དང་།  སྐབས་ལྔ་པར་མཐོང་སྤང་རྟོག་པ་དང་།  སྒོམ་སྤང་རྟོག་པ་བཞི་ཚན་གཉིས་བཤད་པ་ལ་ཟློས་སྐྱོན་ཡོད་དོ་ཞེ་ན།  སྐྱོན་མེད་དེ།  དང་པོ་དེ།  ཐེག་ཆེན་གྱི་སྦྱོར་ལམ་གྱི་ཁྱད་ཆོས་སུ་བསྟན།  གཉིས་པ་དེ།  ཐེག་ཆེན་གྱི་མཐོང་ལམ་གྱི་སྤང་བྱར་བསྟན།  གསུམ་པ་དེ།  ཐེག་ཆེན་གྱི་སྒོམ་ལམ་གྱི་སྤང་བྱར་བསྟན་པ་ཡིན་པའི་ཕྱིར།  དེ་བཞིན་དུ་གཉེན་པོའི་ཚོགས་སྒྲུབ་ཀྱི་སྐབས་སུ།  རྟོག་པ་བརྒྱད་བསྟན་པ་དང་ཡང་མི་ཟློས་ཏེ།  དེ་ནི་གཉེན་པོའི་ཚོགས་ཀྱི་དབྱེ་བ་བསྟན་པའི་ཕྱིར་དུ་བསྟན་པ་ཡིན་པའི་ཕྱིར།  ལྔ་པ་ལ།  སྐབས་རྣམས་སུ་སྒོམ་ལམ་ཡང་ཡང་བསྟན་པས་ཟློས་སྐྱོན་ཡོད་དོ་ཞེ་ན།  ལམ་ཤེས་སུ་བཤད་པའི་སྒོམ་ལམ་ནི།  ལམ་ཐམས་ཅད་བསྐྱེད་པར་བྱ་ཞིང་༑  ཡང་དག་པའི་མཐའ་མངོན་སུམ་149 ག་༧༠་བ་༧་མངོན་སུམ་དུ།  པ་༧༠་༧་མངོན་སུམ་དུ།  ཀ་༨༩་ན་༢་མངོན་དུ།  ཏ་༦༠་ན་༣་མངོན་སུམ་དུ། །  ། ། དུ་མི་བྱ་ཞེས་འབྱུང་བས་མཐའ་གཉིས་ལ་མི་གནས་པའི་ཆ་ནས་བསྟན།  སྐབས་བཞི་པར།  སྒོམ་པའི་ལམ་ནི་ཟབ་པ་སྟེ།  ། ཞེས་པ་ནི་ཕྱིར་མི་ལྡོག་པའི་རྟགས་ཀྱི་སྒོ་ནས་བསྟན།  སྐབས་ལྔ་པར།  སྒོམ་ལམ་བཤད་པ་ནི་སྒོམ་སྤང་རྟོག་པའི་གཉེན་པོའི་ཆ་ནས་བསྟན།  གདམས་ངག་གི་སྐབས་སུ།  སྒོམ་ཞེས་བྱ་ལ།  ཞེས་གསུངས་པ་ནི།  གདམས་ངག་གི་བརྗོད་བྱའི་ཆ་ནས་བསྟན།  གཉེན་པོའི་ཚོགས་སྒྲུབ་ཏུ་སྒོམ་པའི་ལམ་ཞེས་གསུངས་པ་ནི།  གཉེན་པོའི་ཚོགས་ཀྱི་དབྱེ་བ་ཤེས་པའི་ཕྱིར་དུ་བསྟན་པ་ཡིན།  དྲུག་པ་ལ།  སྐབས་རྣམས་སུ་མཐོང་ལམ་ཡང་ཡང་བསྟན་པ་ལ་ཟློས་སྐྱོན་ཡོད་དོ་ཞེ་ན།  སྐྱོན་མེད་དེ།  གདམས་ངག་གི་སྐབས་སུ་མཐོང་ལམ་དང་།  ཞེས་གསུངས་པ་ནི།  གདམས་ངག་གི་བརྗོད་བྱའི་ཆ་ནས་བསྟན།  ཚོགས་སྒྲུབ་ཀྱི་སྐབས་སུ༑  མཐོང་ལམ་དང་།  ཞེས་བཤད་པ་ནི་གཉེན་པོའི་ཚོགས་ཀྱི་དབྱེ་བ་ཤེས་པའི་ཕྱིར་དུ་བསྟན།  སྐབས་གཉིས་པར་ནི་མཐའ་གཉིས་ལ་མི་བརྟེན་པའི་མཐོང་ལམ་བསྟན༑  ¡¡སྐབས་གསུམ་པར་ཐེག་དམན་གྱི་ས་ལས་འདའ་བར་བྱ་བའི་མཐོང་ལམ་བསྟན༑  སྐབས་བཞི་པར།  མཐོང་བའི་ལམ་ལ་བཟོད་པ་དང་།  ། ཞེས་གསུངས་པ་ནི།  ཕྱིར་མི་ལྡོག་པའི་རྟགས་ཀྱི་སྒོ་ནས་བསྟན།  སྐད་ཅིག་མ་ནི་བཅུ་དྲུག་གིས།  ། ཞེས་པས་ནི།  ཉན་རང་ལས་ཁྱད་པར་དུ་འཕགས་པར་བསྟན།  སྐབས་ལྔ་པར་མཐོང་ལམ་བསྟན་པ་ནི་མཐོང་སྤང་རྟོག་པའི་གཉེན་པོའི་ཆ་ནས་བསྟན་པ་ཡིན་པའི་ཕྱིར།  བདུན་པ་ནི།  སྐབས་རྣམས་སུ་སྦྱོར་ལམ་ཡང་ཡང་བསྟན་པས་ཀྱང་ཟློས་སྐྱོན་ཡོད་དོ་ཞེ་ན།  སྐྱོན་མེད་དེ།  སྐབས་དང་པོར་ཐེག་ཆེན་གྱི་སྦྱོར་ལམ་བསྟན་པ་ནི༑  དམིགས་རྣམ་རྒྱུ་གསུམ་ལྡན་ཆོས་རྟོག་པ་ཡོངས་འཛིན་ཆེ་འབྲིང་ཆུང་གསུམ་གྱི་དབྱེ་བ་སྟེ།  ཁྱད་ཆོས་དྲུག་གི་སྒོ་ནས་ཉན་རང་གི་སྦྱོར་ལམ་ལས་ཁྱད་པར་དུ་འཕགས་པར་བསྟན།  སྐབས་གཉིས་པར་ངེས་འབྱེད་བཞི་ཚན་གཉིས་བསྟན་པ་ནི།  ཉན་ཐོས་ཀྱི་ལམ་ཤེས་པའི་ལམ་ཤེས་ཀྱི་སྐབས་སུ་དམིགས་པ་གཟུགས་སོགས་ལ་དམིགས་ནས་རྣམ་པ་སྟོང་ཉིད་དབྱེར་མེད་པ་ལ་སོགས་པའི་རྣམ་པར་བསྟན།  རང་རྒྱལ་གྱི་ལམ་ཤེས་པའི་ལམ་ཤེས་ཀྱི་སྐབས་སུ་དམིགས་པ་ཆོས་ཐམས་ཅད་བཏགས་པ་ཙམ་ལ་དམིགས་ནས་རྣམ་པ་བཏགས་པ་དང་མི་འགལ་བར་ཆོས་ཉིད་སྟོན་པའི་རྣམ་པ་ཅན་ལ་སོགས་པར་བསྟན་པ་ཡིན་པས།  དེ་གསུམ་ལ་སྔ་མ་སྔ་མ་ལས་ཕྱི་མ་ཕྱི་མ་དམིགས་རྣམ་མི་འདྲ་བའི་ཕྱིར།  སྐབས་བཞི་པར།  དྲོ་བ་རྣམས་ཀྱི་དམིགས་པ་འདིར།  ། ཞེས་སོགས་སུ་བསྟན་པ་ནི་དམིགས་པ་སེམས་ཅན་དང་།  རྣམ་པ་སེམས་མཉམ་པ་ལ་སོགས་པའི་སྒོ་ནས་དམིགས་པས་མི་ཟློས་ལ།  སྐབས་ལྔ་པར།  སྦྱོར་ལམ་བསྟན་པ་ནི་རྩེ་སྦྱོར་གྱི་བསྟན་པ་ཡིན་པས་མི་ཟློས་པའི་ཕྱིར།  འདི་དག་ནི་འཕགས་པའི་བཞེད་པ་གསེར་ཕྲེང་དུ་བཀོད་པའོ། ། གཉིས་པ་ཡན་ལག་གི་སྒོ་ནས་རྒྱས་པར་བཤད་པ་ལ།  ཚིག་ལེའུ